 מכזית: כל האוכלין מצטרפין לכזית אכל חצי זית מז' המינין וחצי זית אחר מברך אחריהן בנ''ר. כנה''ג וכתב המ''א ונ''ל דה''ה פת ודבר אחר. וכל המשקין מצטרפין לרביעית אבל האוכל והשותה אין מצטרפין עי' סי' תרי''ב וכ''כ בס' גן המלך סי' כ''א וציר שע''ג ירק מצטרף דכל אכשורי אוכלא אוכלא הוא. וה''ה בפת השרויה במשקה או ביין. אבל רוטב של בשר אינו מצטרף דהוה משקה. מ''א ואם אכל מעט וחזר ואכל מעט אם שהה יותר מכא''פ אין מצטרף לברכה אחרונה. ולענין שתיה עי' סי' תרי''ב ס''י וע''ל סי' ר''ד לענין שתיית הקאו''י מש''ש. אם אכל פחות מכשיעור והלך לחוץ וחזר למקומו דצריך לברך שנית בתחלה אפי' בפת דהא אין טעון ברכה אחרונה ודינו כשאר דברים ולכן צ''ע אם חזר ואכל פחות מכשיעור אם מצטרפין דהוי כמו היסח הדעת ונ''ל דמצטרפין מ''א. דבר שהיה בו כזית ונצטמק ונתמעט בשיעורו אין לברך אחריו ואם אח''כ חזר ונתפח שפיר מברכין עליו לאחריו. גן המלך סי' קכ''ב ויד אהרן: 